**ALŪKSNES SPORTA SKOLAS**

**SPORTA ĒTIKAS KODEKSS**

Sporta ētika plašākā nozīmē ir sporta filozofijas apakšnozare, mācība par darbības principiem, uzvedības normām, ideāliem un ētiskām vērtībām, uz kurām sporta jomā iesaistītajiem cilvēkiem jābalstās savā praktiskajā rīcībā. Sporta ētika atspoguļo sporta treneru, sporta darbinieku un sportistu morālos principus, kas nosaka, kas ir pieņemams un kas nepieņemama, un sniedz ieteikumus, kādai jābūt sportā iesaistīto cilvēku uzvedībai.

Tradicionālie sporta pamatprincipi:

godīga spēle,

sportisks gars,

laba griba,

sportista cienīga izturēšanās un brīvprātīga iesaistīšanās.

**SPORTISTA UZVEDĪBAS KODEKSS**:
1. Startē, cīnies un spēlē atbilstoši noteikumiem!
2. Nekad nestrīdies ar tiesnesi. Ja tu nepiekrīti tiesneša lēmumam, lai kapteinis sporta spēlēs vai treneris, individuālos sporta veidos treneris vēršas pie tiesneša atbilstoši sporta veida vai sacensību noteikumiem!
3. Esi savaldīgs! Vārdiska tiesneša vai pretinieka apvainošana vai provocēšana
nav nedz atļauta, nedz pieļaujama.
4. Trenējies cītīgi un apzinīgi, ievēro trenera norādījumus gan individuālajos, gan arī komandu treniņos. No tā atkarīga Tava un Tavas komandas izaugsme!
5. Atbalsti sportu! Atzinīgi novērtē visus labos rezultātus, neatkarīgi vai tos sasniedz Tu, Tavi biedri, Tava vai pretinieku komanda.
6. Izturies pret citiem sportistiem tā, kā Tu vēlētos, lai izturas pret Tevi!
7. Nemānies un negodīgi neizmanto citus dalībniekus!
8. Sadarbojies ar savu treneri, komandu un pretiniekiem! Sporta ir kopdarbs!
9. Piedalies sportā savas izaugsmes un prieka pēc, nevis pēc trenera vai vecāku vēlmes!
10. Cieni citu dalībnieku tiesības, neskatoties uz viņu dotībām, sniegumu,
dzimumu un piederību konkrētai kultūrai vai reliģijai.

11. Nelieto aizliegtas vielas sportisko rezultātu sasniegšanai!

**VECĀKU UZVEDĪBAS KODEKSS**:
1. Atcerieties, ka bērns piedalās un sporto savam, ne Jūsu priekam! Iedrošiniet un motivējiet bērnu sportot un piedalīties, bet nepiespiediet viņu!
3. Koncentrējieties uz bērna ieguldījumu, izaugsmi un sasniegumiem, nevis uz viņa uzvaru vai zaudējumu!
4. Iedrošiniet bērnus vienmēr startēt un spēlēt atbilstoši noteikumiem un nesaskaņas risināt bez vardarbības!
5. Nekad nekritizējiet un nepaceliet balsi uz savu vai vēl vairāk - svešu bērnu, ja viņš ir izdarījis kļūdu vai zaudējis sacensībās, vai ir pretinieku komandā!
6. Atcerieties – bērni vislabāk mācās no piemēriem. Esiet bērnam pozitīvais piemērs! Atzinīgi novērtējiet visu sportistu labu startu vai spēlētāju prasmīgu spēli!
7. Atbalstiet un veiciniet vārdisku un fizisku pazemojumu izskaušanu no sporta!

8. Nekritizējiet, neapšaubiet trenera profesionalitāti, negraujiet autoritāti bērna klātbūtnē!
9. Cieniet tiesnešu lēmumus un māciet bērniem darīt to pašu!
10. Novērtējiet treneru, tienešu un organizatoru darbu – bez viņiem Jūsu bērns nevarētu piedalīties sacensībās un sportot!
11. Cieniet katra bērna tiesības, taisnību, neskatoties uz viņa sniegumu, vecumu, dzimumu un piederību kādai konkrētai kultūrai vai reliģijai!

**TRENERU UZVEDĪBAS KODEKSS**:

1. Apgūstiet zināšanas par nepieciešamajām prasmēm un spējām, treniņu metodēm un nodarbību formām atbilstoši mūsdienu tendencēm un prasībām sportā, pilnveidojiet savas profesionālās zināšanas, pētiet zinātniskos atklājumus un vadošo speciālistu praktisko pieredzi, un piemērojiet to treniņprocesā!

2. Darbojieties radoši un inovatīvi, spējiet radīt noturīgu interesi par sportu!

3. Cieniet savus kolēģus un citus trenerus. Neceliet neslavu, neaizskariet kolēģu personību ar vārdiem vai negodprātīgām darbībām!

4. Atcerieties, ka bērni sporto un piedalās sacensībās prieka pēc un uzvara ir tikai daļa no tā!

5. Nekad nepazemojiet, neaizskariet ar vārdiem un nekliedziet uz sportistu par kļūdīšanos!
6. Esiet stingrs, bet saprātīgs savās prasībās pret sportista laiku, enerģiju un entuziasmu!

7. Esiet principiāls un neatlaidīgs, noskaidrojot patiesību strīdīgu informācijas gadījumos, atjaunojot taisnīgumu!
8. Veltiet visiem audzēkņiem vienādu uzmanības daudzumu un dodiet vienādas iespējas!

9. Nepieļaujiet personīgu (intīmu) attiecību veidošanu ar nepilngadīgiem audzēkņiem/-ēm!
10. Vienmēr pārliecinieties, ka aprīkojums un telpas atbilst drošības standartiem un atbilstoši vecuma īpatnībām un sportista spējām!
11. Esiet korekts, izrādiet savaldīšanos, cieņu un profesionalitāti visiem, kas iesaistīti sportā! Tas ietver pretiniekus, trenerus, tiesnešus, organizatorus, mediju pārstāvjus, vecākus un skatītājus. Mudiniet sportistus darīt to pašu!
12. Izrādiet rūpes un uzmanību pret savainotajiem vai saslimušajiem sportistiem! Ņemiet vērā mediķu ieteikumus par sportista gatavību trenēties vai piedalīties sacensībās!
13. Iepazīstiniet ar uzvedības kodeksu savus audzēkņus un viņu vecākus, vediniet viņus to ievērot!

14. Neaprunājiet, nekritizējiet kolēģus, nenonieciniet viņu profesionalitāti, īpaši dzirdot bērniem!
15. Atcerieties, ka rādāt piemēru! Jūsu uzvedībai un komentāriem ir jābūt pozitīviem un atbalstošiem!

16. Nekad nepiedāvājiet audzēkņiem lietot aizliegtas vielas sportisko rezultātu uzlabošanai!

17. Respektējiet un cieniet katra cilvēka tiesības un vērtības, neskatoties uz viņa spējām, vecumu, dzimumu, uzskatiem, piederību kādai reliģijai utml.!

TIESNEŠU UZVEDĪBAS KODEKSS:

1. Esiet godīgs, taisnīgs, neuzpērkams un vērīgs!
3. Esiet objektīvs un tiešs, pieņemot lēmumus! Izvairīties no situācijām, kas var ietekmēt objektivitāti vai taisnīgumu!
4. Neatbalstiet nesportisku uzvedību un veiciniet cieņpilnas attiecības pretinieku vai sāncenšu starpā!
7. Regulāri sekojiet līdzi noteikumu izmaiņām savā sporta veidā un jaunumiem tiesāšanā!
8. Atcerieties, ka Jūs rādāt piemēru! Jūsu uzvedībai tiesneša lomā jābūt nevainojamai un komentāriem jābūt pamatotiem, neaizvainojošiem!
9. Turiet sacensību dalībnieku labklājību un drošību augstāk par visu!

10. Izturieties vienlīdzīgi pret visiem sacensību dalībniekiem, neskatoties uz viņu rasi, dzimumu, vecumu, uzskatiem, piederību kādai reliģijai utml.!